ལྷོ་སེར། ནུབ་དམར། བྱང་ལྗང་བ་
ཡིན་ནོ། །ལྷ་རྣམས་ཀྱི་མཚན་མ་དགོད་པ་ནི། སྐུ་ཡོངས་སུ་རྫོགས་པའམ། མིང་ངམ།
- 384 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བརྡའམ། མཚན་མ་ཙམ་བྲིའོ། །དེ་ནས་བུམ་པ་བཅའ་བ་ནི། མཆོད་པའི་བུམ་པ་བཅུ་
དྲུག་གམ་བརྒྱད་དམ། དེ་ལས་ཀྱང་ལྷག་གམ་གྲངས་ངེས་མེད་དོ། །རྣམ་རྒྱལ་གྱི་བུམ་པ་
ནི་ཐམས་ཅད་ལ་གཅིག་ཏུ་ངེས་སོ། །དབང་གི་བུམ་པ་ནི་འདས་པའི་དཀྱིལ་འཁོར་དྲུག་
དང་། རྒྱལ་ཆེན་བཞིའི་སྐབས་སུའང་ལྔར་གྲངས་ངེས་ལ། ཕྱོགས་སྐྱོང་བཅུ་ལ་དབང་གི
བུམ་པ་བཅུ་གཅིག ལྷག་མ་དགུ་ལ་དབང་གི་བུམ་པ་དགུ་ཡིན་ནོ། །མེ་ལྟར་འབར་བ་
དང་འཇིགས་བྱེད་གཉིས་ཀྱི་ནི་བུམ་པའི་དོད་དུ། མགོ་བོའི་བུམ་པ་ཁྲག་དང་ཞག་གིས་
གང་བ་ཡིན་ཞིང་། བུམ་པ་ཉིད་དུ་བྱས་ཀྱང་འགལ་བ་མེད་དོ། །འདིའི་མཆོད་རྫས་
ཀྱང་ཚིལ་ཆེན་གྱི་སྤོས་དང་། ཞུན་ཆེན་གྱི་མར་མེ། ཁྲག་གི་ཨཉྙཾ་ལ་སོགས་པ་ཡིན་ནོ། །
དེ་ནས་བུམ་པ་ལ་སོགས་པ་རྒྱན་རྒྱས་པར་དགྲམ་སྟེ། མཆོད་པའི་བུམ་པ་ནི་ཁོར་ཡུག་
གི་ཕྱི་རོལ་ནས་བསྐོར་རོ། །ལྷ་དང་རྣམ་རྒྱལ་དང་དབང་གི་བུམ་པ་ནི། ལྷ་རྣམས་ཀྱི་
གནས་སམ་ཁོར་ཡུག་གི་ཕྱིའི་ཁྱམས་སུ་དགོད་དོ། །གཞན་རྣམས་ནི་མཐོང་བ་བརྒྱུད་པ་
ལས་ཤེས་སོ། །བདག་དང་མདུན་གྱི་དཀྱིལ་འཁོར་ཏིང་ངེ་འཛིན་གྱི་སྐབས་སུ་འབྱིན་
སྔགས་དང་དགོད་སྔགས་གཞུང་ན་མེད་པ་ཐམས་ཅད་རྩ་བའི་རིག་པས་བྱེད་པ་ཡིན་
ནོ། །ལྷ་ཐམས་ཅད་ཀྱི་གདན་ནི་གླེང་གཞི་ནས་འབྱུང་བས། པདྨ་དང་ཟླ་བའི་གདན་
ཡིན་ནོ། །སྐུ་མདོག་གཞུང་ན་མེད་པ་རྣམས་ནི་དཀར་པོ་ཡིན་ཞིང་མེ་ལྟར་འབར་བ་
རྣམས་ནི་ནག་པོ་ཡིན་ནོ། །ཞེས་ཀྱང་གསུངས་ལ། བླ་མའི་མན་ངག་གིས་སོ་སོར་བྱ་བ་
རྣམས་ནི། གཞུང་ཉིད་དུ་ཤེས་པར་བྱའོ། །ཕྱག་མཚན་གཞུང་ན་མེད་པ་ཐམས་ཅད་
ཤཱཀ་ཐུབ་ཀྱི་སྐབས་ནས་འབྱུང་བ་གཡས་པ་མཆོག་སྦྱིན་དུ་བྱས་ལ། གཡོན་པ་མི་འཇིགས་
པ་སྦྱིན་པ་འདི་ནི་དེ་བཞིན་གཤེགས་པའི་ཡིན་ནོ། །ཞེས་འབྱུང་བས་དེས་ཀུན་ལ་ཁ་
བསྐང་། ཞེས་ཀྱང་གསུངས་ན་འདི་ཕྱག་རྒྱའི་སྐབས་ཡིན་པས་ཕྱག་རྒྱ་ཉིད་དུ་བྱའོ། །
- 385 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཕ༽
ཕྱག་མཚན་སོ་སོ་བ་རྣམས་ནི་བླ་མའི་མན་ངག་གིས་གཞུང་ཉིད་དུ་རྟོགས་པར་བྱའོ། །
དེ་ལྟར་ཐམས་ཅད་ཤེས་པར་བྱས་ལ་སློབ་དཔོན་འཇུག་པའི་ཕྱག་རྒྱ་བཅིངས་པས་དཀྱིལ་
འཁོར་གྱི་དྲུང་དུ་སྟན་བདེ་བ་ལ་བསྡད་པར་བྱ་སྟེ། དེ་ལ་འཇུག་པའི་ཕྱག་རྒྱ་ནི་རྒྱུད་
འདི་ནས་གསུམ་བཤད་པ་ལས། ཕྱག་ན་རྡོ་རྗེའི་དཀྱིལ་འཁོར་དུ་ཏི་རིནྟི་རིས་འཇུག
མེ་ལྟར་འབར་བའི་མགོ་ཐོད་ཀྱི་ཕྱག་རྒྱས་འཇུག དེས་མཚོན་ནས་འཇིགས་བྱེད་ཀྱི་ལ་
མགོ་ཐོད་ཀྱིས་འཇུག གཞན་ཐམས་ཅད་རྡོ་རྗེ་འཛིན་མས་འཇུག་སྟེ། འཁོར་ལོས་སྒྱུར་
བ་དང་། ཕྱོགས་སྐྱོང་དང་ཀླུ་གཉིས་ཀྱི་གཞུང་ན་མི་གསལ་བའང་དེ་ཉིད་ཀྱིས་འཇུག་
གོ །དེ་ནས་སློབ་དཔོན་བདག་ཉིད་ཀྱི་རྣལ་འབྱོར་ལ་དཀྱིལ་འཁོར་རྫོགས་པའམ་དཔའ་
བོ་གཅིག་པ་བསྒོམ། བདག་ལ་མཆོད་བསྟོད་རྒྱས་བསྡུས་གང་རུང་བྱས་ལ་དཔའ་བོ་
གཅིག་པར་བསྡུ། མདུན་དུ་དཀྱིལ་འཁོར་གང་རུང་གིས་བསྒྲུབ་ལ་མཆོད་བསྟོད་རྒྱས་
བསྡུས་གང་རུང་། སློབ་མ་བཞིན་བདག་ཉིད་འཇུག་པའི་ཆོ་གས་དབང་བླང་ངོ་། །འདི་
ལ་དགེ་བཤེས་གཉལ་པ་ན་རེ།
འཁོར་བསྒྲུབ་སྟེ། དེའང་ཀུན་རིག་ལས། རྡོ་རྗེ་འཛིན་མས་ཞུགས་ནས་ནི། །མེ་ཏོག་
ཐོགས་ཏེ་སྒོ་ཕྱོགས་འདུག །གཙོ་བོ་རྒྱལ་བ་སྲས་ཀྱི་འཁོར། །མང་པོ་རྣམས་ནི་སྤྱན་
དྲངས་ཏེ། །ཞེས་འབྱུང་བའི་ཕྱིར་རོ། །ཞེས་གསུངས་པ་འདི་ནི་ཤིན་ཏུ་འཁྲུལ་ཏེ། དཀྱིལ
འཁོར་མ་བསྒྲུབས་པར་འཇུག་པ་འདི་ལ་དོན་མེད་པའི་ཕྱིར་དང་། འདིར་འཇུག་པར་
སྨོས་པ་དེ་ནི་དཀྱིལ་འཁོར་གྱི་དྲུང་དུ་བདག་བསྙེན་ནས་བདག་གི་རྣལ་འབྱོར་རྫོགས་
སློབ་དཔོན་བདག་ཉིད་ཞུགས་ལ་དེ་ནས་ཕྱིས་དཀྱིལ་
པར་བསྒོམ་པ་ཙམ་ལ་དགོངས་པ་ཡིན་ཏེ། དབང་བླང་བའི་སྐབས་ནི་མ་ཡིན་ནོ། །ཚེ་
དཔག་མེད་ཀྱི་སྐབས་ནས། དེ་ནས་སྔགས་མཁན་བདག་ཉིད་ཞུགས་ལ། བདེ་བར་
གཤེགས་པ་དམ་པ་སྲས་དང་འབངས་སུ་བཅས་ཤིང་འཁོར་གྱིས་བསྐོར་བ་རིག་པ་དང་
ལྷན་ཅིག་སྤྱན་དྲང་ངོ་། །དེ་ནས་བདག་ཉིད་དབང་བསྐུར་ཏེ་ཞེས་འབྱུང་བ་དང་།
- 386 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
འཁོར་ལོས་སྒྱུར་བའི་སྐབས་ནས་ཀྱང་། དེ་ནས་སྔགས་མཁན་བདག་ཉིད་ཀྱིས། །སྤྱན་
དྲངས་བདག་ཉིད་འཇུག་པར་བྱ། །བདག་ཉིད་ལ་ནི་དབང་བསྐུར་ལ། །ཞེས་འབྱུང་
བའི་ཕྱིར་རོ། །དེ་བས་ན། དཀྱིལ་འཁོར་སྒྲུབ་མཆོད་རྒྱས་པར་བྱས་ལ་སློབ་དཔོན་
བདག་ཉིད་འཇུག་པར་བྱའོ། །བུམ་པའི་བཟླས་པ་ནི། སྟ་གོན་གྱི་སྐབས་སུ་མ་བྱས་ན་
དཀྱིལ་འཁོར་བྲི་བའི་རྗེས་ལ་བུམ་པའི་བཟླས་པ་དགོས་པར་བཤད་དོ། །ཀུན་རིག་ལས།
ཇི་ལྟར་དཀྱིལ་འཁོར་བྲིས་ནས་ནི། །སྔ་མ་བཞིན་དུ་བུམ་པ་ལ། །བརྒྱ་རྩ་བརྒྱད་དུ་
བཟླས་ནས་ནི། །ཞེས་བྱ་བ་ལ་སོགས་པ་འབྱུང་བ་ཡིན་ནོ། །དེ་ལྟར་བསྙེན་པ་དང་། ས་
ཆོག་དང་། སྟ་གོན་དང་། བྲི་བ་དང་། རྒྱན་དགྲམ་པ་དང་། བདག་གི་རྣལ་འབྱོར་དང་།
དཀྱིལ་འཁོར་བསྒྲུབ་པ་དང་། མཆོད་བསྟོད་རྒྱས་པ་དང་། སློབ་དཔོན་བདག་ཉིད་
འཇུག་པའི་ཆོ་ག་སྟེ། དགུ་ལ་སློབ་དཔོན་གྱི་ལས་ཀྱི་ཆོ་ག་ཞེས་བྱ་བར་ཡང་མིང་འདོགས་
པ་ཡིན་ནོ། །དེ་ནས་སློབ་མ་ཚེ་དང་ལྡན་པ་དང་ཚེ་འདས་པའི་སྡིག་པ་སྦྱོང་བའི་ཆོ་ག་
ལ་མང་དུ་འབྱུང་ན་ཡང་། དབང་བསྐུར་ཏེ་སྡིག་པ་སྦྱང་བ་ནི། སློབ་མའི་མཚན་ཉིད་
ཀུན་རིག་དང་། འཁོར་ལོས་སྒྱུར་བ་ནས་ཚེ་ལྡན་ལ་ཡང་བཤད་ལ། ཚེ་འདས་ལ་གཙོ་
བོར་གྱུར་པའི་ཚུལ་གྱིས་སྡིག་ཅན་རྣམས་ལ་ཡང་ཕན་གདགས་པར་ཀུན་རིག་ལས་བཤད་
ལ། དེ་ཉིད་འདུས་པ་ནས་ཀྱང་ཐམས་ཅད་འཇུག་པར་བཤད་པའི་ཕྱིར། ཆོ་ག་འདོད་
པ་ཐམས་ཅད་ཁྲུས་བྱས་ཏེ། དཀྱིལ་འཁོར་གྱི་དྲུང་དུ་ཉེ་བར་ཕྱོགས་པ་ལ་འཇུག་པ
དང་དབང་སྦྱིན་པར་བྱའོ། །དེ་ནས་རྡོ་རྗེ་འཛིན་མ་ལ་སོགས་པའི་རང་རང་གི་འཇུག་
པའི་ཕྱག་རྒྱ་འཆའ་རུ་བཅུག་པ་ལ་སྦྱིན་པར་བྱ་བའི་ཆོས་གསུམ་སྟེ། འཇུག་པའི་སྔོན་
དུ་བྱ་བ་དང་། འཇུག་པ་དངོས་དང་། དབང་བསྐུར་བའོ། །དང་པོ་ལ་བཅུ་སྟེ། སྡིག་པ་
བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང་། སྐྱབས་སུ་འགྲོ་བ་དང་།
- 387 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཐུན་མོང་གི་སེམས་བསྐྱེད་པ་དང། གསང་སྔགས་ཀྱི་སེམས་བསྐྱེད་པ་དང་། རིགས་
ལྔའི་སྡོམ་པ་གཟུང་བ་དང་། བྱིན་གྱིས་བརླབ་པ་དང་། སྨོན་ལམ་གདབ་པ་དང་། ཟབ་
མོའི་ཆོས་བསྒྲགས་པ་དང་། བསྲུང་བ་བྱ་བ་སྟེ། དེ་ཡང་ཀུན་རིག་ལས། དེ་ནས་སྔགས་
པས་བླ་མེད་བྱང་ཆུབ་ཀྱི། །ཞེས་བྱ་བ་ནས། བསྲུང་བ་བྱས་ནས་བརྟུལ་ཞུགས་སྡོམ་
གནས་པས། །ཞེས་བྱ་བའི་བར་རྐང་པ་བདུན་གྱིས་བསྟན་ལ། ལག་ཏུ་བླང་བ་ནི་རྣམ་
སྣང་མངོན་བྱང་དང་། གསང་བ་སྤྱི་རྒྱུད་བཞིན་དུ་བྱའོ། །དེའི་སྟེང་དུ་ཀུ་ཤ་དང་། རྨི་
ལམ་བརྟག་པ་དང་། ངན་ན་བསྲུང་བ་གསུམ་བསྣན་ན་ཆོས་བཅུ་གསུམ་སྟེ། དེ་ལྟར་
ཡོད་ན་འདི་སྟ་གོན་གྱི་སྐབས་སུ་བྱ་བ་ཡིན་ནོ། །དེ་ནས་འཇུག་པ་དངོས་ལ་ཆོས་བཅུ་
སྟེ། གདོང་གཡོགས་བཅིང་བ་དང་། ཕྱག་རྒྱ་བཅིང་བ་དང་། དཀྱིལ་འཁོར་དུ་འཇུག་པ
དང་། ཡེ་ཤེས་དབབ་པ་དང་། དམ་ལ་བཞག་པ་དང་། མེ་ཏོག་དོར་བ་དང་། མགོ་ལ་
བཅིང་བ་དང་། གདོང་གཡོགས་དབྱེ་བ་དང་། དཀྱིལ་འཁོར་བསྟན་པ་དང་། སྡོམ་པ
འབོགས་པའོ། །དེ་ལ་ཕྱག་རྒྱ་བཅིང་བ་ནས་བཟུང་སྟེ། རྣམ་གྲངས་ལྔའི་སྔགས་ནི་རང་
རང་གི་དཀྱིལ་འཁོར་ན་མེད་པ་རྣམས་ཀུན་རིག་བཞིན་བྱའོ། །ཕྲེང་བ་བཅིང་བའི་
སྔགས་ནི། ཀུན་རིག་གམ་འཁོར་ལོས་སྒྱུར་བའི་སྐབས་ནས་འབྱུང་བ་གང་རུང་བཞིན་
ཐམས་ཅད་ལ་བྱའོ། །གདོང་གཡོགས་དགྲོལ་བ་དང་དཀྱིལ་འཁོར་བསྟན་པ་གཉིས་ནི།
རང་རང་གི་ན་མེད་པ་རྣམས་ཕྱག་ན་རྡོ་རྗེའི་སྐབས་བཞིན་བྱའོ། །སྡོམ་པ་དབོག་པ་ནི་
སྔོན་དུ་དམ་ལ་བཞག་ནས་དབོག་པར་བྱ་སྟེ། དེ་ཡང་ཀུན་རིག་དང་། ཚེ་དཔག་མེད
དང་། འཁོར་ལོས་སྒྱུར་བའི་སྐབས་བཞིན་ཐམས་ཅད་ལ་ཤེས་པར་བྱའོ། །འཇུག་པའི་
སྐབས་སུ་རིགས་ལྔའི་ང་རྒྱལ་བསྐྱེད་པ་ཅིག་ཚེ་དཔག་མེད་ཀྱི་སྐབས་ནས་འབྱུང་སྟེ། དེ
ཉིད་ཀྱི་ཆོ་གའི་ཁྱད་པར་ཡིན་ནོ། །དེ་ནས་དབང་བསྐུར་བ་ནི་ཀུན་རིག་ལས། བུམ་པ་
ལ་སོགས་ཇི་སྙེད་མང་ཐོགས་པས། །བཅུ་པོ་རྣམས་ཀྱིས་དབང་བཅུ་ཅི་དགར་བསྐུར། །
- 388 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
དེ་ནས་ལག་ཏུ་རྡོ་རྗེ་དྲིལ་བུ་སྦྱིན། །འཁོར་ལོ་ལ་སོགས་རིན་ཆེན་བདུན་ཐོགས་ལ། །མི་
དབང་དབང་ཕྱུག་འཁོར་ལོ་ཐོབ་པ་དང་། །སྡིག་པ་གཞོམ་ཕྱིར་དབང་ནི་བསྐུར་བར་
བྱ། །ཞེས་འབྱུང་བས་ན་དབང་བསྐུར་པ་བཅོ་བརྒྱད་སྦྱིན་པར་བྱ་སྟེ། བུམ་པ་དང་།
རིགས་ལྔའི་ཅོན་པན་དང་། རིན་པོ་ཆེའི་ཕྲེང་བ་དང་དར་གྱི་ཅོད་པན་གཉིས་གཅིག་
ཏུ་བྱས་པ་དང་། རིགས་ལྔའི་ཕྱག་མཚན་དང་། མིང་དང་། ཕྲིན་ལས་དང་། ཆོས་ཀྱི་
འཁོར་ལོ་དང་། བདག་པོ་དང་། གཟུངས་དང་། གསང་བ་སྟེ་བཅུའོ། །ཤེས་རབ་ཡེ་ཤེས་
དང་རིན་ཆེན་སྣ་བདུན་ཏེ་བཅོ་བརྒྱད་ཡིན་ནོ། །དེ་ལ་དང་པོ་བཅུ་ནི་རྒྱས་པར་བྱེད་
ན་རྫས་དང་། སྔགས་དང་། ཏིང་ངེ་འཛིན་གསུམ་གྱིས་དབང་བསྐུར་བ་ལས་གསང་
བའི་དབང་ལ་ནི་རྫས་མེད་དོ། །རྒྱས་པར་མི་ནུས་པ་རྣམས་ཀྱིས་ནི། སྔགས་དང་ཏིང་
ངེ་འཛིན་ཙམ་གྱིས་དབང་བསྐུར་བར་བྱ་བ་ཡིན་ནོ། །ལྷག་མ་བརྒྱད་ལ་ནི་རྒྱུད་ལས།
དེ་ནས་ལག་ཏུ་དྲིལ་དང་རྡོ་རྗེ་སྦྱིན། །ཞེས་བྱ་བ་དང་། འཁོར་ལོ་ལ་སོགས་རིན་ཆེན་
བདུན་ཐོགས་ལ། །ཞེས་འབྱུང་བས་རྫས་ཅིས་ཀྱང་དགོས་པར་མངོན་ནོ། །བླ་མ་གོང་མ་
རྣམས་ནི་རྒྱས་བསྡུས་བཞི་གསུངས་ཏེ། རྫས་དང་། སྔགས་དང་། ཏིང་ངེ་འཛིན་དང་།
ཚིགས་བཅད་དང་། ཚིག་ལྷུག་པ་རྫོགས་པར་བསྐུར་བ་དང་། རྫས་མེད་པས་བསྐུར་བ་
དང་། སྔགས་དང་ཏིང་ངེ་འཛིན་གཉིས་ཀྱིས་བསྐུར་བ་དང་། ཏིང་ངེ་འཛིན་ཙམ་གྱིས
བསྐུར་བ་དང་བཞི་གསུངས་སོ། །དབང་བསྐུར་བ་དེ་དག་གི་ཁོངས་སུ་མ་འདུས་པ་ཚེ་
དཔག་མེད་ཀྱི་སྐབས་སུ་ཕྲིན་ལས་ཀྱི་དབང་བསྐུར་བ་དང་། བཀའི་དབང་བསྐུར་ཞེས
བྱ་བ་གཉིས་འབྱུང་བ་དང་། འཁོར་ལོས་སྒྱུར་བའི་སྐབས་ནས་ཀྱང་བཀའི་དབང་བསྐུར་འབྱུང་བ་
དེ་གཉིས་ནི་ཀུན་ལ་སྦྱར་དུ་བཏུབ་མོད་ཀྱང་དེ་གཉིས་རང་གི་ཁྱད་པར་གྱི་ལས་ཡིན་ནོ། །
དེ་ནས་མཇུག་ཏུ་བྱ་བའི་ཆོ་ག་ནི། རང་རང་གི་གཞུང་ནས་འབྱུང་བའི་ལྷ་འདི་ལྟར་
- 389 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བསྒོམ་མོ།
དང་། རང་རང་གི་དཀྱིལ་འཁོར་གྱི་ཕྱག་རྒྱའི་ཡེ་ཤེས་རྣམས་ལ་བསླབ་པ་དང་། ཡོན་
དབུལ་བ་དང་།
།ཕྲིན་ལས་འདི་ལྟར་བསྒྲུབ་བོ་ཞེས་བྱ་བ་ལ་སོགས་པ་དངོས་གྲུབ་ཀྱི་ཡེ་ཤེས་
འཇིག་རྟེན་གསུམ་ལས་རྣམ་རྒྱལ་གྱིས་སློབ་མ་བསྲུང་བ་དང་། དཀྱིལ་
འཁོར་ལ་མཇུག་གི་མཆོད་བསྟོད་བྱ་བ་དང་། དངོས་གྲུབ་བསླང་བ་དང་། བཟོད་པར་
གསོལ་ཞིང་གཤེགས་སུ་གསོལ་བ་དང་། མདུན་དུ་སྤྲུལ་ནས་བདག་ལ་བསྡུ་བ་དང་།
འཇིག་རྟེན་གསུམ་ལས་རྣམ་རྒྱལ་གྱིས་བདག་ཉིད་བསྲུང་བ་དང་། རྡུལ་ཚོན་ཕྱགས་པ་
ལ་སོགས་པས་ལས་ཀྱི་རྗེས་མི་མངོན་པར་བྱ་བ་དང་། དགེ་འདུན་ལ་དགའ་སྟོན་བྱ་བ་
ལ་སོགས་པ་ཡིན་ཏེ། དེ་ལ་སོགས་པ་ཞིབ་ཏུ་བློས་དཔྱད་ལ་བརྟག་པར་བྱའོ། །དབང་
བསྐུར་ཏེ་སྡིག་པ་སྦྱང་བ་བསྟན་ཟིན་ཏོ།། །།
ཚེ་འདས་པ་ལ་བྱེ་བྲག་ཏུ་ཕན་འདགས་པའི་སྐབས་ལས། རྒྱུད་འདི་ན་མེད་པ་
རྣམ་པར་ཤེས་པ་དགུག་པ་ལ་སོགས་པའི་ཕྱག་ལེན་མཛད་པ་ནི། དེ་ཉིད་འདུས་པ་
དང་། ཁམས་གསུམ་རྣམ་རྒྱལ་ལ་སོགས་པའི་གཞུང་གིས་དཔང་པོར་བྱས་ནས་བསྟན་
པ་ཡིན་ནོ། །སཱཙྪའི་ཆོ་ག་རྒྱས་པར་བྱེད་ན་སློབ་དཔོན་ཞི་བ་སྙིང་པོའི་ཕྱག་ལེན་བཞིན་
དུ་མཛད་དོ། །ལྷག་མ་རྣམས་ནི་གཞུང་ཉིད་དུ་རྟོགས་པར་ནུས་པ་ཡིན་ནོ། །ཉམས་སུ་
བླང་བའི་ཆོ་ག་ཞིབ་ཏུ་ནི་ཁོ་བོས་བྱས་པའི་དཀྱིལ་འཁོར་གྱི་ཆོ་གའི་ཡི་གེ་གཞན་ལ་
ཕན་པའི་འོད་ཟེར་གྱི་སྟེང་དུ་རྟོགས་པར་བྱའོ། །གཞུང་གི་འབྲུ་རྣམས་དང་། ལྷའི་སྐུ་
མདོག་ལ་སོགས་པ་རྣམས་ནི་ཁོ་བོས་གཞུང་ཉིད་ཀྱི་སྟེང་དུ་མཆན་ཞིབ་ཏུ་བཏབ་ནས་
ཡོད་པས་དེར་བལྟ་བར་བྱའོ། །གཞན་ལ་ཕན་པའི་འོད་ཟེར་བྲི་བར་མི་ནུས་པ་རྣམས་
ལ་ནི། མངོན་རྟོགས་ཀྱི་ཡི་གེ་ཆུང་བ་ཞིག་ལོགས་སུ་བྱས་པས་དེར་བལྟ་བར་བྱའོ།
།གཞུང་གི་དོན་འབྱེད་པའི་ས་བཅད་ནི་ལོགས་སུ་བྱས་ཡོད་དོ། །འདི་ནི་སྤྱིའི་ངག་གི་
ཆིངས་ཙམ་བསྟན་པ་ཡིན་ནོ། །གཟི་བརྗིད་རྒྱལ་པོའི་བརྟག་པ་ཡི། །དོན་བསྡུས་བཀོད་
- 390 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
པར་གྱུར་པ་ལས། །བྱུང་བའི་དགེ་བ་གང་ཡོད་དེས། །འགྲོ་ཀུན་སངས་རྒྱས་སར་བགྲོད་
ཤོག །ངན་སོང་སྦྱོང་བའི་སྤྱི་དོན་ཙམ་དགེ་བསྙེན་གྲགས་པ་རྒྱལ་མཚན་གྱིས་ངེས་
པར་སྦྱར་བ་རྫོགས་སོ།། །།